**Protokoll fra årsmøte i Alta Trekkhundklubb**

Årsmøtet ble avholdt på Garigia Fjellstue tirsdag 30.mai kl. 19:00-22:03.

**Sak 1 Godkjenning av de stemmeberettigede**

Styret redegjorde for det antall personer som var til stede ved oppstart av årsmøtet som styret anså for stemmeberettigete.

Vedtak: Årsmøtet godkjente enstemmig følgende antall stemmeberettigede medlemmer: 34.

**Sak 2 Godkjenning av innkalling**

Styret fremla forslag om at innkallingen ble godkjent.

Vedtak: Årsmøtet godkjente innkallingen

Vedtaket er enstemmig

**Sak 3 Godkjenning av sakliste**

Styret fremla forslag til sakliste for godkjenning av årsmøtet.

Følgende hadde ordet i saken: Roger Dahl, Carolien Vanderminnsen, Arne Karlstrøm, Trond Anton Andersen

Vedtak: Årsmøtet godkjente enstemmig følgende sakliste:

1. Godkjenning av de stemmeberettigede
2. Godkjenning av innkalling Valg av: dirigent, referent
3. Godkjenning av sakliste
4. Valg av dirigent
5. Valg av referent
6. Valg av to medlemmer til å underskrive protokollen
7. Behandling av årsberetning ATHK
8. Behandling av årsmelding Sportslig Komite
9. Behandling av regnskap 2016
10. Behandling av budsjett 2017
11. Forslag til organisasjonsplan 2017-2018.
12. Fastsette medlemskontingent
13. Valg

Vedtaket er enstemmig

**Sak 4 Valg av dirigent**

Styret foreslo Maria Sparboe som dirigent.

Følgende hadde ordet i saken: Arne Karlstrøm, Roger Dahl

Vedtak: Årsmøtet valgte Maria Sparboe som dirigent.

Vedtaket er enstemmig

**Sak 5 Valg av referent**

Styret foreslo Vidar Myklevoll som referent.

Følgende hadde ordet i saken: Martin Aslaksen, Rita Hallvig

Vedtak: Årsmøtet valgte Vidar Myklevoll som referent.

Vedtaket er enstemmig

**Sak 6 Valg av to medlemmer til å underskrive protokollen**

Styret foreslo Maria Hernetkoski og Ben Voigt til å underskrive protokollen.

Følgende hadde ordet i saken: .

Vedtak: Årsmøtet valgte Maria Hernetkoski og Ben Voigt til å underskrive protokollen. Vedtaket er enstemmig

**Sak 7 Behandling av årsberetning fra styret i ATHK**

Styret fremla idrettslagets årsberetning for godkjenning av årsmøtet.

Følgende hadde ordet i saken: Carolien Vandermissen, Maria Sparboe, Vidar Myklevoll, Kenneth Nilsen, Kristian Walseth

Vedtak: Årsmøtet godkjente årsberetningen med følgende endringer og tilføyelser.

Endring: «Grillkveld var 28.juni 2016» (ikke 2015)

Slettes: «Styret tar initiativ til en grillkveld i løpet av august i stedet for juni»

Tilføyes: «Kommiteen som har jobbet med å lage ny leieavtale med Finnmarksløpet AS har bestått av Carolien Vandersmissen, Jan Gunnar Vian, Rita Hallvig og Maria Sparboe»

Tilføyes under Konkurranser 16/17: Kenneth Nilsen, Beaskadas, 8-spann – 5.plass

Jason Fuller, Pasvik Trail, åpen klasse – 13.plass

Vedtaket er enstemmig

**Sak 8 Behandling av årsberetning fra Sportslig komite**

Sportslig Komite fremla årsberetning for godkjenning av årsmøtet.

Følgende hadde ordet i saken: Arne Karlstrøm

Vedtak: Årsmøtet godkjente årsberetningen

Vedtaket er enstemmig

**Sak 9 Behandling av regnskap 2016**

Styret fremla ATHKs regnskap for godkjenning av årsmøtet.

Følgende hadde ordet i saken: Mailene Skjølås, Arne Karlstrøm, Harald Tunheim, Rita Hallvig.

Det ble kommentert at tilskudd til FL-junior burde forklares bedre, evt. som en fotnote til regnskapet.

Vedtak: Årsmøtet godkjente regnskapet.

Vedtaket er enstemmig

**Sak 10 Behandling av budsjett 2017**

Styret fremla ATHKs regnskap for godkjenning av årsmøtet.

Følgende hadde ordet i saken: Mailene Skjølås, Arne Karlstrøm, Harald Tunheim, Rita Hallvig.

Det ble kommentert at Beaskadas 300 er blitt dyrere å arrangere, i tillegg måtte man flytte helg for løpet grunnet dårlig vær. Årsmøtet ønsker ikke at man øker påmeldingskontingenten.

Vedtak: Årsmøtet godkjente budsjettet.

Vedtaket er enstemmig

**Sak 11 Forslag til organisasjonsplan 2017-2018**.

Følgende hadde ordet i saken: Carolien Vandermissen, Ben Voigt, Rita Hallvig, Harald Tunheim, Sølvi Monsen, Maria Sparboe, Vidar Uglebakken, Roger Dahl, Ingvild Lakseide, Paul Harald Roland.

Beaskadas 300 er for 2018 flyttet en helg senere. Det ble debatt rundt dette da det tidligere har vært 14 dager mellom Beaskadas 300 og Troms Quest, nå blir det kun en uke. Bakgrunnen for flyttingen er at det er få personer med i arrangementskomiteen og tidligere løpshelg er veldig nært jul og nyttår. Det ble foreslått å bytte helg med Troms Quest. Komiteen for Beaskadas 300 tar med seg innspillene videre.

Barnas Finnmarksløp skal være i april 2018.

Åsgårdsreia har hatt få påmeldte og ble i 2017 avlyst. Det foreslås å ha en vårsamling i stedet.

Vedtak: Årsmøtet godkjente Organisasjonsplanen med følgende endring:

Barnas Finnmarksløp er i april 2018.

Vedtaket er enstemmig

**Sak 11 Fastsette medlemskontingent**

Styret fremla forslag til medlemskontingent for fastsettelse av årsmøtet. Styrets forslag var å ha samme kontingent videre. Styret ønsket også forslag hvordan man enklest kan foreta innkreving av kontingenten. Vipps ble forslått som en mulighet. Styret tar med seg innspillene videre.

Følgende hadde ordet i saken: Arne Karlstrøm, Samuel Karlsson, Steinar Kristensen, Ben Voigt.

Vedtak: Årsmøtet fastsatte følgende medlemskontingent: kr. 200 for voksne og kr.50 for barn under 18 år

Vedtaket er enstemmig

**Sak 12 Innkomne forslag**

Det var kommet et skriftlig forslag fra Ingvild Lakseide:

Hun foreslår at man drøfter/danner et utvalg som jobber mot rekruttering og aktiviteter for barn i klubben. Evt. invitere til kjøring, lage et lite løp i løpet av vinteren

I tillegg foreslår Lakseide at man lager en slags mentorordning for nye hundekjørere i Alta. Evt. ha navn og kontaktinfo til erfarne kjørere på hjemmesidene til klubben slik at nye kjørere kan kontakte dem med spørsmål.

Vedr. rekruttering så foreslår årsmøtet at dette knyttes opp mot Barnas Finnmarksløpsutvalget – en samkjøring her. Styret tar dette videre.

Årsmøtet drøftet saken om evt. mentor og ønsker at kjørerne i Alta registrerer seg på klubbens hjemmesider. Info om kennelen - om man er løps-, tur- eller turistkennel o.l. Samtidig ønskes info om hvem som selger utstyr, for o.l.

Info sendes til Ben Voigt som legger det ut på sidene.

Følgende hadde ordet i saken: Ingvild Lakseide, Arne Karlstrøm, Harald Tunheim, Ben Voigt, Rita Hallvig, Roger Dahl, Samuel Karlsson, Steinar Kristensen.

**Sak 13 Valg**

Valgkomiteens Trond Anton Andersen informerte om komiteens arbeid. Det har vært vanskelig å finne kandidater til styreverv. Medlemmene i klubben oppfordres til å ta verv. Man har ikke innstilt på hvem i styret som skal være kasserer men overlater til styret å konstituere seg selv.

**13.1 Valg av styreleder:**

Styreleder er ikke på valg

**13.2 Valg av nestleder:**

Nestleder er ikke på valg

**13.3 Valg av øvrige styremedlemmer:**

Valgkomiteen foreslo Paul-Harald Roland og Berit Seljestokken som styremedlemmer.

Følgende hadde ordet i saken: Ingvild Lakseide.

Vedtak: Paul-Harald Roland og Berit Seljestokken ble valgt til styremedlemmer.

Vedtaket er enstemmig

**13.4 Valg av varamedlemmer:**

Valgkomiteen foreslo Vidar Myklevoll som varamedlem til styret.

Følgende hadde ordet i saken: Ingvild Lakseide.

Vedtak: Vidar Myklevoll ble valgt til varamedlem.

Vedtaket er enstemmig

Styret består heretter av: Leder Carolien Vandersmissen, Marianne Skjøthaug, Mailene Skjølås, Paul-Harald Roland og Berit Seljestokken.

Varamedlemmer: Vidar Myklevoll og Marit Bakken Iversen

* 1. **Valg av medlem til sportslig komite**

Valgkomiteen informerte om bakgrunnen for sin innstilling. Man har vurdert det som gunstig å ha en representant fra 50-mila i komiteen, samtidig har man ønsker en kvinne.

Valgkomiteen foreslo Sølvi Monsen som medlem og Ben Voigt som varamedlem til sportslig komite.

Følgende hadde ordet i saken: Ben Voigt, Roger Dahl, Harald Tunheim, Vidar Uglebakken, Trond Anton Andersen, Rita Halvig, Mailene Skjølås, Paul-Harald Roland, Arne Karlstrøm, Samuel Karlsson.

Det ble påpekt at det ikke er føringer i kriteriene til Sportslig komite at det skal være fra begge løpsklassene og det trenger ikke være kjønnsbalanse. Det er viktig at man setter seg inn i lover og regler samt at man har tid til å bidra i komiteen. Flere syntes det er vil være positivt å få inn en 50-milskjører i komiteen, det har tidligere blitt kommentert at det kun er kjørere fra 100-mila i komiteen.

Det kom følgende benkeforslag:

Fra Vidar Uglebakken: Yngve Opgård ble foreslått som medlem

Fra Roger Dahl: Kristian Walseth ble foreslått som medlem

Fra Harald Tunheim: Ben Voigt ble foreslått som medlem.

Yngve Opgård var ikke tilstede men var spurt og ønsker å stille til valg.

Ben Voigt ønsket ikke å stille som kandidat som medlem,

Kristian Walseth var tilstede og ønsket å stille til valg.

Sølvi Monsen og Kristian Walseth fikk ordet og fortalte hva de ønsket å bidra med i komiteen.

Sølvi Monsen, Ben Voigt og Yngve Opgård sa seg villig til å stille som varamedlem i komiteen. Kristian Walseth stilte kun som medlem.

Valg av medlem i sportslig komite (erstatter Harald Tunheim). Valget ble gjort med stemmesedler:

Kristian Walseth 14/33 stemmer

Yngve Opgård 10/33 stemmer

Sølvi Monsen 9/33 stemmer

Vedtak: Kristian Walseth ble valgt til medlem i Sportslig Komite.

Valg av varamedlem i sportslig komite. Valget ble gjort med stemmesedler:

Yngve Opgård 15/33 stemmer

Sølvi Monsen 9/33 stemmer

Ben Voigt 9/33 stemmer

Vedtak: Yngve Opgård ble valgt til varamedlem i Sportslig Komite.

Sportslig komite består heretter av: Leder Arne Karlstrøm, Kristian Walseth, Roy Åge Ugseth.

Varamedlem er Yngve Opgård.

* 1. **Valg av Valgkomite**

Som medlem i valgkomiteen ble foreslått av Maria Sparboe: Sølvi Monsen.

Sølvi Monsen ble valgt enstemmig med akklamasjon

Som medlem i valgkomiteen ble foreslått gjenvalgt: Ingvild Lakseide

Ingvild Lakseide ble valgt enstemmig med akklamasjon

Valgkomiteen består heretter av Trond Anton Andersen, Sølvi Monsen og Ingvild Lakseide.

* 1. **Valg av representant til klubbens representant til styret i Finnmarksløpet AS**

Maria Sparboe informerte om din jobb i FL-AS. Det har vist seg vanskelig å få sportslige syn gjennom i styret. Klubbens representant bør være en «tungvekter» m/sportslig bakgrunn

Rita Halvig foreslo Arne Karlstrøm som representant.

Følgende hadde ordet i saken: Roger Dahl, Arne Karlstrøm, Maria Sparboe, Rita Halvig.

Vedtak: Arne Karlstrøm velges som klubbens representant til styret i Finnmarksløpet AS Vedtaket er enstemmig med akklamasjon

**Styreleder Vandersmissen avsluttet årsmøtet med å takke avtroppende styremedlemmer Steinar Kristensen, Sølvi Monsen, Geir Otto Olsen samt Harald Tunheim fra sportslig komite for innsatsen. Alle avtroppende medlemmer fikk blomster fra klubben.**

Alta, 30.05.2017

----------------------------------------- ------------------------------------------------------------

BEN VOIGT MARIA HERNETKOSKI